b'\n_START_ARTICLE_\nNeseb\xc4\x83r\n_START_SECTION_\nAntikken\n_START_PARAGRAPH_\nOpprinnelig var det en trakisk bosetning, kjent som Menebria, men det ble en gresk koloni da den ble bosatt av greske dorere fra Megara p\xc3\xa5 begynnelsen av 500-tallet f.Kr. Stedet ble en betydelig handelssted og en rival til en annen gresk by i omr\xc3\xa5det, Apollonia (dagens Sozopol). Byen forble den eneste doriske kolonien langs Svartehavets kyst da de \xc3\xb8vrige greske koloniene var joniske. I tiden 425-424 f.Kr. ble byen medlem av Det athenske sj\xc3\xb8forbundet. Levninger fra den hellenistiske epoken omfatter akropolis, et tempel for guddommen Apollon, og en agora (markedsplass). En mur som utgj\xc3\xb8r en del av festningsanleggene kan fortsatt bli sett p\xc3\xa5 nordsiden av halv\xc3\xb8ya. Mynter av bronse og s\xc3\xb8lv ble preget i byen siden 400-tallet f.Kr. og gullmynter siden 200-tallet f.Kr. Byen havnet under romersk styre i \xc3\xa5r 71 f.Kr., men det fortsatte \xc3\xa5 inneha privilegier som retten \xc3\xa5 prege egne mynter.\n_START_SECTION_\nMiddelalderen\n_START_PARAGRAPH_\nByen var en av de viktigste festningene i Det bysantinske rike fra 400-tallet e.Kr. og framover, og var i stadig strid med bulgarerne. Den ble erobret og underlagt det f\xc3\xb8rste bulgarske riket i 812 av khan Krum etter en beleiring p\xc3\xa5 to uker, og ble gitt tilbake til bysantinerne av knjaz Boris I i 864, men gjenerobret av hans s\xc3\xb8nn tsar Simeon I den store. I l\xc3\xb8pet av det andre bulgarske riket ble byen ogs\xc3\xa5 en kampplass mellom bulgarske og bysantinske styrker. Byen fikk en vekst under den bulgarske tsar Ivan Aleksander p\xc3\xa5 midten av 1300-tallet inntil den ble erobret av korsfarere ledet av grev Amadeus VI av Savoie i 1366. Det bulgarske navnet, Neseb\xc4\x83r eller Mesebar, er bevitnet siden 1000-tallet._NEWLINE_Monumenter fra middelalderen omfatter blant Stara Mitropolija (\xc2\xabgamle bisped\xc3\xb8mme\xc2\xbb; ogs\xc3\xa5 kalt for \xc2\xabHagia Sofia\xc2\xbb), en basilika fra 400-500-tallet uten et tverrskip; en basilika for jomfru Maria fra 900-tallet; og Nova Mitropolija (\xc2\xabdet bisped\xc3\xb8mme\xc2\xbb; ogs\xc3\xa5 kalt \xc2\xabSankt Stefan\xc2\xbb) fra 1000-tallet og som fortsatte \xc3\xa5 bli utsmykket fram til 1700-tallet. P\xc3\xa5 1200- og 1300-tallet ble bemerkelsesverdig rekke av kirker bygd: Sankt Theodore, Sankt Paraskeva, erkeenglene Mikael og Gabriel, og Sankt Johannes Aliturgetos.\n_START_SECTION_\nOsmansk styre\n_START_PARAGRAPH_\nDa byen ble erobret av muslimske tyrkere (Det osmanske rike) i 1453 var det begynnelsen p\xc3\xa5 den nedgang, men dens arkitektoniske kulturarv ble ikke \xc3\xb8delagt og ble beriket av innbyggerne p\xc3\xa5 1800-tallet ved byggingen av trehus i stil som var typisk for den bulgarske kysten av Svartehavet i denne perioden. Tidlig p\xc3\xa5 1800-tallet var det mange lokale som ble med i den gresk patriotiske bevegelsen Filiki Eteria for \xc3\xa5 kjempe mot den tyrkiske undertrykkelsen. Utbruddet av den greske selvstendighetskrigen i 1821 deltok flere av byens unge menn i kampen under Alexandros Ypsilantis._NEWLINE_Neseb\xc4\x83r var kazasenter i Sliven sanjak i den tyrkiske provinsen Edirne f\xc3\xb8r 1874.\n_START_SECTION_\nDen tredje bulgarske stat\n_START_PARAGRAPH_\nEtter frigj\xc3\xb8ringen av Bulgaria fra osmansk styre i 1878 ble Neseb\xc4\x83r en del av den selvstyrte osmanske provinsen \xc3\x98stlig Rumelia som et kazasenter i Burgas sanjak inntil det ble forent med fyrsted\xc3\xb8mmet Bulgaria i 1885. Rundt slutten av 1800-tallet var Neseb\xc4\x83r en liten by med greske fiskere og vinprodusenter. Tidlig p\xc3\xa5 1900-tallet \xc3\xb8kte den lokale befolkningen til 1 870. Den utviklet seg en til framst\xc3\xa5ende bulgarsk feriested siden begynnelsen av 1900-tallet og etter 1925 ble den nye bydelen bygd mens den historiske gamlebyen ble bevart.\n_START_SECTION_\nHistoriske kirker i Neseb\xc4\x83r\n_START_PARAGRAPH_\nDet er blitt sagt om Neseb\xc4\x83r at det er den byen med st\xc3\xb8rst antall kirker per innbygger. I dag er det i alt rundt f\xc3\xb8rti historiske kirker i byen, bevart i sin helhet eller delvis. En del av de mest kjente er:\n_START_SECTION_\nTurisme\n_START_PARAGRAPH_\nNeseb\xc4\x83r er de siste \xc3\xa5rene blitt et veldig popul\xc3\xa6rt reisem\xc3\xa5l. Det er ca. 30 minutter fra Neseb\xc4\x83r til Sunny Beach, som nesten bare best\xc3\xa5r av hoteller og utesteder beregnet for turister, og er derfor ogs\xc3\xa5 sterkt preget av turismen. Turistsesongen i Neseb\xc4\x83r er fra mai til september, og en stor del av lokalbefolkningen g\xc3\xa5r arbeidsl\xc3\xb8se utenom denne perioden, ettersom hoteller, restauranter og barer stenger, og det er ikke marked for salg fra boder uten turister. En stor del av turistene kommer fra Tyskland, og b\xc3\xa5de p\xc3\xa5 Sunny Beach og i Neseb\xc4\x83r finner man hoteller som drives av og for tyskere._NEWLINE_Gamlebyen i Neseb\xc4\x83r best\xc3\xa5r hovedsakelig av restauranter, boder og noen finere leiligheter. I september-oktoberskiftet legges halv\xc3\xb8yen d\xc3\xb8d, og alt av restauranter og boder legges ned. Dette er et av de mest befolkede stedene i Neseb\xc4\x83r og i h\xc3\xb8ysesongen er det ofte fullt p\xc3\xa5 mange av restaurantene hele dagen.'